સોસાયટીમાં જ ગ્રાઉન્ડ ફ્લોર પર રહેતા રાજુ ગાલાએ ‘મિડ-ડે’ને આ માહિતી આપતાં કહ્યું હતું કે ‘મનીષે ફાયરબ્રિગેડને જાણ કરતાં ફાયરબ્રિગેડે મનીષને સર્પમિત્રનો ફોનનંબર આપી તેની મદદ લેવા જણાવ્યું હતું. મનીષે તરત જ ગોવંડીમાં રહેતા સર્પમિત્ર અસલમ શેખનો સંપર્ક કર્યો હતો. અસલમ અને તેના જોડીદારે ૨.૩૦ વાગ્યાથી સાપની શોધ શરૂ કરી હતી, પરંતુ સાપ સોસાયટીના બિલ્ડિંગના એક નાળા પાસે આવેલી દીવાલમાં છુપાઈ ગયો હતો. આખરે ચાર કલાકની જહેમત બાદ પાંચ ફૂટનો સાપ સર્પમિત્રોને હાથ લાગ્યો હતો. આમ છતાં સોસાયટીના રહેવાસીઓની રાતની ઊંઘ હરામ થઈ ગઈ છે.’